Kolmekymppiseltä työtä vieroksuvalta Kimmolta (Jussi Vatanen) puuttuu elämästä suunta ja tililtä kate. Kimmo päätyy juorulehden puhelinmyyjäksi ja kohtaa unelmiensa naisen Ullan (Malla Malmivaara, 1. kauden jaksoissa Pamela Tola). Ongelma on, että Ulla on naimisissa oleva keskiluokkainen perheenäiti. Toisella tuotantokaudella tarina hyppää kahden vuoden päähän, eikä kulu kauaakaan, kun Kimmo on taas rahaton, rakastunut ja koditon. Hulvaton kolmas tuotantokausi johtaa Kimmon entistä hullumpiin seikkailuihin Rönnin (Mikko Leppilampi) lahkoon ja Nissisen (Kari Hietalahti) ja Steffen (Tommi Liski) Suomen suosituimpaan HPPH talk show'hun. Ohjaus: Teppo Airaksinen. Rooleissa: Jussi Vatanen, Pamela Tola, Malla Malmivaara, Helena Rängman, Mikko Leppilampi, Tommi Liski, Kari Hietalahti, Kari Ketonen, Anna-Elisa Hannula, Miika Laakso, Taneli Mäkelä.